વિભાજન પછી તેમના પરિવારને પાકિસ્તાનના પંજાબથી મૂળસોતા ઉખડીને ભારતના હિસ્સામાં આવેલા પંજાબમાં આવીને વસવું પડ્યું. 

પરંતુ હવે 70 વર્ષ પછી પણ તેમની શાયરીનાં નિશાન પંજાબની સાથેસાથે સંગીતની દુનિયામાં પણ ફરકે છે. 

'આટલું સુંદર લખનાર છોકરો કોણ છે?'

ફિક્શન હાઉસના ઝહૂર અહમદ

23 જુલાઈ, 1937ના રોજ પાકિસ્તાનના બારાપિંડમાં જન્મેલા શિવ કુમાર બટાલવીએ પોતાની શાયરી ગુરુમુખી લિપિમાં લખી. જ્યારે પાકિસ્તાનમાં પંજાબી લખવા માટે શાહમુખી લિપિનો ઉપયોગ થાય છે. 

લાહોરમાં પંજાબી ભાષાના પુસ્તકો છાપનારા પ્રકાશક 'સુચેત કિતાબ ઘર' દ્વારા 1992માં શિવ કુમાર બટાલવીની પસંદ કરેલી શાયરીનું એક પુસ્તક 'સરીંહ દે ફુલ' છાપી. 

પ્રકાશક સુચેત કિતાબ ઘરના મુખી મકસૂદ સાકિબ જણાવે છે, "હું 'માં બોલી' નામથી પંજાબીનું માસિક સંપાદન પ્રકાશિત કરતો હતો જેના દરેક અંકમાં શિવ કુમાર બટાલવીની એક બે કવિતાઓ ચોક્કસ છપાતી હતી." 

"વાચકો શિવની શાયરી વિશે પત્રો લખતા હતા. જેને કારણે અમને લાગ્યું કે અમારે તેમનું પુસ્તક છાપવું જોઈએ." 

'સુચેત કિતાબ ઘર' દ્વારા 'સરીંહ દે ફૂલ'ની બીજી આવૃત્તિ વર્ષ 2014માં પ્રકાશિત કરવામાં આવી.

લાહોરના જ એક પ્રકાશક 'ફિક્શન હાઉસ'એ 1997માં શિવ કુમાર બટાલવીની સંપૂર્ણ શાયરી 'કુલિયાત-એ-શિવ'ના નામે છાપી. 

'ફિક્શન હાઉસ'ના ઝહૂર અહમદે શિવ કુમારની શાયરી છાપવાની ભલામણ ડૉક્ટર આસિફ ફારૂકીએ કરી હતી. 

દિલ્હીમાં શિવની તસવીર જોઈને ડૉક્ટર આસિફ ફારૂકીએ અમૃતા પ્રીતમને પૂછ્યું હતું કે આટલું સુંદર લખનાર આ છોકરો કોણ છે. 

અમૃતા પ્રીતમે જણાવ્યું હતું કે શિવ કુમાર બટાલવી પંજાબી ભાષાના બહુ મોટા શાયર હતા અને બહુ જવાન ઉંમરમાં જ તેમનું અવસાન થયું હતું. 

ડૉક્ટર આસિફ ફારૂકીએ શિવ કુમારની શાયરી વાંચી અને 'ફિક્શન હાઉસ' દ્વારા 'કુલિયાત-એ-શિવ' છપાવી. 

'કુલિયાત-એ-શિવ'નું બીજું સંસ્કરણ 2017માં છપાયું. આ જ વર્ષે 'સાંઝા' નામના પ્રકાશકે પણ તેમનો સંપૂર્ણ કાવ્ય સંગ્રહ 'કલામ-એ-શિવ'ના નામથી છાપ્યો. 

યુવા શાયર અફઝલ સાહિર રેડિયો ઉપર 'નાલ સજ્જન દે રહિયે...' નામનો એક કાર્યક્રમ રજૂ કરે છે. 

તેઓ ઘણીવાર શિવ કુમાર બટાલવીની શાયરી વાંચી સંભળાવે છે. તેઓ ઘણીવાર તેમની શાયરી ઉપર વિશેષ પ્રોગ્રામ પણ પ્રસ્તુત કરી ચૂકયા છે. 

શિવ કુમાર સિલેબસનો ભાગ નથી 

અફઝલ સાહિરનું કહેવું છે, "સરહદની બંને તરફ અલગ-અલગ લિપિઓમાં પંજાબી લખવામાં આવે છે. આ કારણથી સરહદ પારના કવિઓને ઓછા વાંચવામાં આવે છે." 

"જોકે,... \n\nમને ઉપરના લેખ માટે સારું શીર્ષક આપો.
એ ભારતીય શાયર જેમના વિશે પાકિસ્તાનમાં ભણાવવું પાપ છે